Diari Oficial de la Generalitat Valenciana


Sumari del DOGV 9368, del 23-06-2022 (2022/5736)

RESOLUCIÓ de 13 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'executa la Sentència número 394/2021, del Tribunal Superior de Justícia de la Comunitat Valenciana, Sala Contenciosa Administrativa, Secció Primera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9368

Data del DOGV
:   23-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5736


Data del document
:   13-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 13 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'executa la Sentència número 394/2021, del Tribunal Superior de Justícia de la Comunitat Valenciana, Sala Contenciosa Administrativa, Secció Primera. [2022/5736]  
Vista la Sentència 394 del Tribunal Superior de Justícia de la Comunitat Valenciana (Sala Contenciosa Administrativa; Secció Primera), es posen de manifest els següents:  
  
Antecedents de fet  
Primer. Amb data de 8 de gener de 2019, la consellera d'Agricultura, Medi Ambient, Canvi Climàtic i Desenvolupament Rural dicta resolució per la qual s'aprova la partió parcial de la via pecuària Cañada Real de Sant Joan, tram comprés entre el paratge del Rebollar i els prats de la Fuente de la Ajedrea, en el terme municipal de Requena.  
Segon. Amb data de 8 de setembre de 2021, el Tribunal Superior de Justícia de la Comunitat Valenciana (Sala Contenciosa Administrativa; Secció Primera) emet Sentència núm. 394, relativa al recurs contenciós administratiu número 84/2019, deduït per la Diputació Provincial de València, contra la Resolució de la consellera d'Agricultura, Medi Ambient, Canvi Climàtic i Desenvolupament Rural de 8 de gener de 2019 per la qual s'aprova la partió parcial de la via pecuària Cañada Real de San Juan, tram comprés entre el paratge del Rebollar i els prats de la Fuente de la Ajedrea, en el terme municipal de Requena; sent la Generalitat Valenciana la part demandada.  
Tercer. Amb data de 15 de novembre de 2021 el Tribunal Superior de Justícia de la Comunitat Valenciana (Sala Contenciosa Administrativa; Secció Primera) declara ferma la resolució núm. 000394/2021, de data 08.09.2021, dictada en el recurs contenciós administratiu núm. 1/000084/2019-S.  
Quart. Amb data de 27 de maig de 2022, s'emet informe del Servei de Gestió i Ordenació Forestal.  
Cinqué. Amb data de 30 de maig de 2022, s'emet proposta de resolució per part de la Direcció General del Medi natural i Avaluació Ambiental.  
  
Consideracions jurídiques  
I. El Tribunal Superior de Justícia de la Comunitat Valenciana (Sala Contenciosa Administrativa; Secció Primera) emet, amb data 8 de setembre de 2021, sentència núm. 394, relativa al recurs contenciós administratiu número 84/2019, amb la següent part dispositiva:  
«1. Desestimar la causa d'inadmissibilitat al·legada per la Generalitat Valenciana;  
2. Estimar el recurs contenciós administratiu interposat per la Diputació Provincial de València contra la Resolució de la consellera d'Agricultura, Medi Ambient, Canvi Climàtic i Desenvolupament Rural de 8 de gener de 2019, per la qual s'aprova la partió parcial de la via pecuària Cañada Real de San Juan, tram comprés entre el paratge del Rebollar i els prats de la Fuente de la Ajedrea, al terme municipal de Requena  
  
3. Anul·lar la resolució administrativa impugnada, per ser contrària a dret.  
4. Reconéixer, com a situació jurídica individualitzada, el dret de la recurrent que s'excloga de la partió la superfície de 11.863m² afectada pel projecte en els termes sol·licitats.  
5. Condemnar l'Administració demandada al pagament de les costes processals, l'import de les quals es limita per la sala fixant-lo en la xifra màxima total de 1.000 ?; en concepte de defensa i representació de la part actora.»  
II. El director general del Medi Natural i d'Avaluació Ambiental emet, amb data de 30 de maig de 2022, proposta de resolució amb el següent contingut:  
«Amb base en els anteriors antecedents de fet i consideracions jurídiques,  
Propose  
1r. Executar la Sentència núm. 394/2021, de 8 de setembre, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, la qual anul·la la Resolució de la consellera d'Agricultura, Medi Ambient, Canvi Climàtic i Desenvolupament Rural de 8 de gener de 2019 per la qual s'aprova la partió parcial de la via pecuària Cañada Real de San Juan, tram comprés entre el paratge del Rebollar i els prats de la Fuente de la Ajedrea, al terme municipal de Requena.  
2n. Donar trasllat de la resolució que s'emeta a la Direcció Territorial de València per a la seua notificació a totes les persones interessades en el referit expedient de partió parcial, en haver quedat aquest i, per tant, posteriors actuacions conseqüència d'aquest, sense efecte. Així mateix, s'haurà de notificar a la Direcció General de Patrimoni i a la Gerència de Cadastre Immobiliari, a fi de revertir les actuacions realitzades a conseqüència de la partió.»  
  
III. Al present procediment s'apliquen les següents disposicions:  
  
- Llei 3/1995, de 23 de març, de vies pecuàries  
- Llei 3/2014, d'11 de juliol, de la Generalitat, de vies pecuàries, de la Comunitat Valenciana  
- Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural  
- Llei 39/2015, d'1 d'octubre, del procediment administratiu comú de les administracions públiques.  
  
IV. La resolució del present procediment li correspon a la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de conformitat amb el que s'estableix en el Decret 5/2019, de 16 de juny, del president de la Generalitat, pel qual es determinen el número i la denominació de les conselleries, i les seues atribucions, Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica.  
Amb base en els anteriors antecedents de fet i consideracions jurídiques, resolc:  
  
Primer  
Executar la Sentència núm. 394/2021, de 8 de setembre, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, la qual anul·la la Resolució de la consellera d'Agricultura, Medi Ambient, Canvi Climàtic i Desenvolupament Rural de 8 de gener de 2019 per la qual s'aprova la partió parcial de la via pecuària Cañada Real de San Juan, tram comprés entre el paratge del Rebollar i els prats de la Fuente de la Ajedrea, al terme municipal de Requena.  
  
Segon  
Donar trasllat d'aquesta resolució a la Direcció Territorial de València per a la seua notificació a totes les persones interessades en el referit expedient de partió parcial, en haver quedat aquest i, per tant, posteriors actuacions conseqüència d'aquest, sense efecte. Així mateix, s'haurà de notificar a la Direcció General de Patrimoni i a la Gerència de Cadastre Immobiliari, a fi de revertir les actuacions realitzades a conseqüència de la partió.  
  
València, 13 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.